parêpatanipun para karajan Jawi kala kaping 10 Dhesèmbêr 1930 wontên ing Kapatihan Ngayogya, mutus: bilih usul-usulipun pakêmpalan pulitik tuwin sêrat-sêrat kabar (pers) rêmbag bale agung, para karajan Jawi badhe ngwontênakên panitya (kumisi) ingkang kapatah manah sakathahing kawratanipun pakêmpalan-pakêmpalan wau, sarta mratitisakên saupami angên-angênipun sakintên sagêd dipun pituruti, lajêng kadospundi kadadosanipun paprentahan tuwin kawontênanipun babagan arta. Makatên wau manawi kapara nyata supados Narpawandawa nyuwun dhatêng pamarentah, wontêna warganipun salah satunggal lênggah wontên ing dhapukan panitya wau.